ಪಾಕ್ಸ್ ‌ಐರಿಷ್‌, ಫ್ರೆಂಚ್‍‌‌ ಮತ್ತು ಸ್ಥಳೀಯ ಅಮೆರಿಕಾದ ಮನೆತನಕ್ಕೆ ಸೇರಿದವಳು ಮತ್ತು ಟೆನ್ನೆಸ್ಸೀಯ ಓಕ್‌ ರಿಡ್ಜ್‌ನಲ್ಲಿ ಡೆರ್ಲೆನ್‌ ಟೊನಾಚಿಯೊ ಮತ್ತು ಫ್ರ್ಯಾಂಕ್ಲಿನ್‌ ಫಾಕ್ಸ್‌ರ ಮಗಳಾಗಿ ಜನಿಸಿದಳು. ಆದರೆ ಫಾಕ್ಸ್‌ ತನ್ನ ಉಪನಾಮದಿಂದ ಒಂದು "x" ಅನ್ನು ತೆಗೆದುಹಾಕಿದಳು. ಫಾಕ್ಸ್‌ಳಿಗೆ ಒಬ್ಬಳು ಅಕ್ಕ ಇದ್ದಳು. ಫಾಕ್ಸ್‌ ಬಾಲ್ಯದಲ್ಲಿರುವಾಗಲೇ, ಅವಳ ಪೋಷಕರು ವಿಚ್ಫೇದನವನ್ನು ತೆಗೆದುಕೊಂಡಿದ್ದರು. ಅವಳ ತಾಯಿ ಮತ್ತು ಮಲತಂದೆ ಫಾಕ್ಸ್‌ ಮತ್ತು ಅವಳ ಅಕ್ಕನನ್ನು ಬೆಳೆಸಿದರು. ಅವರಿಬ್ಬರು "ತುಂಬಾ ಕಠಿಣ" ರಾಗಿದ್ದು, ಗೆಳೆಯನನ್ನು ಹೊಂದಲು ಅವಕಾಶ ನೀಡುತ್ತಿರಲಿಲ್ಲ ಎಂದು ಫಾಕ್ಸ್ ಹೇಳುತ್ತಿದ್ದಳು. ಅವಳು ಸಾಕಷ್ಟು ಹಣ ಗಳಿಸಿ ತನ್ನ ಕಾಲ ಮೇಲೆ ನಿಂತುಕೊಳ್ಳುವವರೆಗೆ, ತಾಯಿಯೊಂದಿಗೆ ವಾಸವಾಗಿದ್ದಳು.

ಫಾಕ್ಸ್ ತನ್ನ ಐದನೇ ವಯಸ್ಸಿನಲ್ಲಿಯೇ ಟೆನ್ನೆಸ್ಸೀನ ಕಿಂಗಸ್ಟನ್‌ನಲ್ಲಿ ನಾಟಕ ಮತ್ತು ನೃತ್ಯದ ತರಬೇತಿಯನ್ನು ಆರಂಭಿಸಿದ್ದಳು. ಅಲ್ಲಿ ಅವಳು ಸಮುದಾಯ ಕೇಂದ್ರದಲ್ಲಿರುವ ನೃತ್ಯ ತರಗತಿಯಲ್ಲಿ ಭಾಗವಹಿಸಿದಳು ಮತ್ತು ಕಿಂಗಸ್ಟನ್‌ ಪ್ರಾಥಮಿಕ ಶಾಲೆಯ ಗಾಯಕ ತಂಡ ಮತ್ತು ವೇಗದ ಈಜು ತಂಡದ ಸದಸ್ಯಳಾಗಿದ್ದಳು. ಫಾಕ್ಸ್‌ ತನ್ನ 10ನೇ ವಯಸ್ಸಿನಲ್ಲಿ, ಫ್ಲೋರಿಡಾದ ಸೈಂಟ್‌ ಪೀಟರ್ಸ್‍‌‌ಬರ್ಗ್‌ಗೆ ತೆರಳಿದ ನಂತರ ಅಲ್ಲಿ ತನ್ನ ತರಬೇತಿಯನ್ನು ಮುಂದುವರಿಸಿದಳು. ಸೌಥ್‌ ಕ್ಯಾಲಿಪೋರ್ನಿಯಾದ ಹಿಲ್ಟನ್ ಹೆಡ್‌‌ನಲ್ಲಿ 1999 ಅಮೆರಿಕಾದ ರೂಪದರ್ಶಿಸ್ಪರ್ಧೆ ಮತ್ತು ಪ್ರತಿಭಾನ್ವೇಷಣೆಯಲ್ಲಿ ಹಲವು ಪ್ರಶಸ್ತಿಗಳನ್ನು ಗೆದ್ದ ನಂತರ, ಫಾಕ್ಸ್‌ ತನ್ನ 13ನೇ ವಯಸ್ಸಿನಲ್ಲಿ ಮಾಡಲಿಂಗ್‌ ಅನ್ನು ಪ್ರಾರಂಭಿಸಿದಳು. ಫಾಕ್ಸ್‌ ತನ್ನ ಮಾಧ್ಯಮಿಕ ಶಿಕ್ಷಣಕ್ಕಾಗಿ ಖಾಸಗಿ ಕ್ರೈಸ್ತ ಶಾಲೆಯಾದ ಮಾರ್ನಿಂಗ್‌ಸೈಡ್‌ ಅಕಾಡಮಿಯನ್ನು ಸೇರಿದಳು ಮತ್ತು 17ರ ವಯಸ್ಸಿನಲ್ಲಿ ದೂರ ಶಿಕ್ಷಣದ ಮೂಲಕ ಶಾಲೆಯ ಹೊರಗೆ ಕಲಿತರೂ, ಪ್ರೌಢ ಶಾಲಾ ಶಿಕ್ಷಣವನ್ನು ಸೈಂಟ್ ಲುಸೀ ವೆಸ್ಟ್‌ ಸೆಂಟೆನೀಯಲ್‌ ಹೈ ಸ್ಕೂಲ್‌ನಲ್ಲಿ ಮುಗಿಸಿದಳು.

ಫಾಕ್ಸ್ ತನ್ನ ಶಾಲಾಜೀವನದ ಬಗ್ಗೆ ವ್ಯಾಪಕವಾಗಿ ಹೇಳಿಕೊಂಡಿದ್ದಾಳೆ. ಮಾಧ್ಯಮಿಕ ಶಾಲೆಯಲ್ಲಿರುವ ಸಮಯದಲ್ಲಿ ಅವಳು ಪೀಡನೆ, ಕಿರುಕುಳಕ್ಕೆ ಗುರಿಯಾಗಿದ್ದಳು ಮತ್ತು ಅವಳು " ಕೆಚಪ್ ಪೊಟ್ಟಣಗಳ ಪೆಟ್ಟಿನಿಂದ" ತಪ್ಪಿಸಿಕೊಳ್ಳಲು ಸ್ನಾನದ ಕೋಣೆಯಲ್ಲಿ ಊಟವನ್ನು ತಿನ್ನುತ್ತಿದ್ದಳು. ಅವಳೇ ಹೇಳುವಂತೆ, ಅವಳ ಸೌಂದರ್ಯದಲ್ಲಿ ಯಾವುದೇ ಸಮಸ್ಯೆ ಇರಲಿಲ್ಲ. ಆದರೆ "ಯಾವಾಗಲೂ ಹುಡುಗರ ಜತೆ ಉತ್ತಮವಾಗಿ ಹೊಂದಿಕೊಂಡು ಹೋಗುತ್ತಿದ್ದಳು" ಮತ್ತು ಅದರಿಂದ"ಕೆಲವರು ತಪ್ಪು ಹಾದಿಯನ್ನು ಹಿಡಿದರು". ಫಾಕ್ಸ್‌ ತನ್ನ ಪ್ರೌಢ ಶಾಲೆ ಜೀವನ ಬಗ್ಗೆ ಕೂಡಾ ಹೇಳುತ್ತಾ, ತಾನು ಜನಪ್ರಿಯಳಾಗಿರಲಿಲ್ಲ ಮತ್ತು "ಎಲ್ಲರೂ ನನ್ನನ್ನು ದ್ವೇಷಿಸುತ್ತಿದ್ದರು ಮತ್ತು ನಾನು ಸಂಪೂರ್ಣ ಬಹಿಷ್ಕೃತಳಾಗಿದ್ದೆ, ಯಾವಾಗಲೂ ನನ್ನ ಸ್ನೇಹಿತರು ಹುಡುಗರಾಗಿರುತ್ತಿದ್ದರು. ನಾನು ಆಕ್ರಮಣಶೀಲ ವ್ಯಕ್ತಿತ್ವವನ್ನು ಹೊಂದಿದ್ದರಿಂದ ಹುಡುಗಿಯರಿಗೆ ಇಷ್ಟವಾಗುತ್ತಿರಲಿಲ್ಲ. ನನ್ನ ಸಂಪೂರ್ಣ ಜೀವನದಲ್ಲಿ ಒಬ್ಬಳೇ ಮಹಾನ್ ಗೆಳತಿಯನ್ನು ಹೊಂದಿದ್ದೆ" ಎಂದು ಹೇಳಿದ್ದಳು. ಅದೇ ಸಂದರ್ಶನದಲ್ಲಿ, ಅವಳು ಶಾಲೆಯನ್ನು ದ್ವೇಷಿಸುತ್ತಿದ್ದುದಾಗಿ ಮತ್ತು "ಔಪಚಾರಿಕ ಶಿಕ್ಷಣದಲ್ಲಿ ಪೂರ್ಣ ನಂಬಿಕೆಯಿಲ್ಲ" ಮತ್ತು "ನಾನು ಪಡೆಯುತ್ತಿದ್ದ ಶಿಕ್ಷಣ ಅಪ್ರಸ್ತುತವೆಂಬಂತೆ ಕಂಡಿತು" ಎಂದು ಹೇಳಿದ್ದಾಳೆ. ಹಾಗಾಗಿ, ನಾನು ಆ ಭಾಗದಿಂದ ಒಂದು ರೀತಿಯಲ್ಲಿ ಹೊರಗಿದ್ದೆ" ಎಂದು ಹೇಳಿಕೊಂಡಿದ್ದಾಳೆ.

ವೃತ್ತಿಜೀವನ
ವೈಯಕ್ತಿಕ ಜೀವನ
ಟಾಟೂಗಳು (ಹಚ್ಚೆಗಳು)
ಆರಂಭಿಕ ಜೀವನ